ОТЧЕТ ЗА ДЕЙНОСТТА НА

 НАРОДНО ЧИТАЛИЩЕ „ПРОСВЕТА – 1927“

ЗА 2022 ГОДИНА

 Създадени преди повече от 160 години Народните читалища остават като единствени културни институти в малките населени места. Те извършват дейност която е свързана с обогатяване и развитие на културния живот, запазване на обичаите и традициите на българския народ. Различни са начините за осъществяване на основната читалищна дейност. Водеща остава традиционното поддържане на библиотеки и читални, организиране на концерти, тържествени чествания, развитие на любителското художествено творчество.

През изминалата 2022 година успешно се проведоха всички планирани културни прояви. С активното участие на читалището се отбеляза Националния празник на България 3 март. По традиция за пореден път се проведе фестивала на домашното вино- 14 февруари , конкурс за лазарски и коледарски групи и песни. С тържествен концерт и водосвет , фестивал на домашната гозба и много културни и спортни прояви се проведе 6 май , официален празник на България и празник на гр. Камено. На 6 септември Ден на съединението на България , отново се проведе Национален фолклорен събор „ Камено свири и танцува“. Участваха колективи и индивидуални изпълнители от цялата страна. Преди всичко млади хора. Община Камено финансово обезпечи събора и осигури парични награди.

22 септември - Ден на независимостта на България също беше отбелязан подобаващо.

Като съществена част от общия културен процес, любителското изкуство е особено характерно за НЧ „ Просвета-1927“. В момента към читалището развиват дейност ПТА „ Здравец“, ПААФ , Детски танцов ансамбъл и детска танцова школа. Всички участници са повече от 80 на брой. Много са наградите с които са удостоени през 2022 година.

* Две първи места на национален фестивал
* „ Славееви нощи“ гр. Айтос.
* Златен медал за ПААФ на Националният събор в Копривщица.
* Международен фестивал на изкуствата

„ Лятна дъга“ гр. Китен.

* Лауреат и медал за трите формации ПААФ, ПТА „ Здравец“ и ДТА.
* Две първи , две втори и едно трето място на Национален фестивал „ Приморска перла“ гр. Приморско.

На 4 май 2022 година с голям тържествен концерт читалището отбеляза своя юбилей- 35 години от създаването на ПТА „ Здравец“ и Ансамбъла за автентичен фолклор . Многобройни са участията на съставите не само в гр. Камено , а и в общината.

Празник на с. Тръстиково, Фестивал на семейството с. Полски извор с благотворителна цел, на коледен концерт.

В Република Турция участвахме на Фестивал в гр. Узун кюпрю по тяхна покана.

Разбира се , всички тези успехи се постигат с много труд и постоянство. Но за доброто представяне от голямо значение е оборудването на съставите с национални костюми и реквизит. Благодарение на финансовата подкрепа на Община Камено това е невъзможно да се осъществи.

За разнообразието на културният живот и съхраняване на традициите допринасят и клоновете на Читалището в с. Кръстина, с. Винарско, с. Трояново, с. Полски извор, с. Ливада и с. Тръстиково.

Всички те поддържат библиотеки. През изминалата година получихме голямо дарение от 400 тома художествена литература от видният общественик и издател Иван Гранитски.

Всички читалища от общината активно съдействат при провеждане на мероприятия и чествания на местно ниво. Организират народни обичаи- лазаруване и коледуване, кукери.

 Изготвил:

 Маргарита Куцарова:………… Димитринка Бакалова ……………

 /Счетоводител/ /Председател /

 Иванка Илиева:…………………………….

 /Председател на проверителната комисия/